b'\n_START_ARTICLE_\nRobert Igorovi\xc4\x8d Renny\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de \xc5\xa1kotskega rodu je bil veletrgovec v Rigi._NEWLINE_Leta 1776 je vstopil v rusko vojsko kot uradnik v \xc5\xa1tabu generala Lunina. 3. oktobra 1782 je postal zastavnik. Leta 1787 je bil izklju\xc4\x8den iz voja\xc5\xa1ke slu\xc5\xbebe, ker se po dopustu ni javil nazaj (takrat je zbolel). Leta 1796 je ponovno vstopil v voja\xc5\xa1ko slu\xc5\xbebo in sodeloval v bojih proti poljskim vstajnikom; za zasluge je bil povi\xc5\xa1an v stotnika. Istega leta je bil preme\xc5\xa1\xc4\x8den v oskrbovalno slu\xc5\xbebo. Leta 1799 je sodeloval v angle\xc5\xa1ko-ruski invaziji na Nizozemsko. V letih 1810-11 je bil dodeljen kot obve\xc5\xa1\xc4\x8devalni \xc4\x8dastnik ruskemu veleposlani\xc5\xa1tvu v Berlinu. _NEWLINE_2. decembra 1812 je bil povi\xc5\xa1an v generalmajorja. Konec leta 1814 je postal na\xc4\x8delnik \xc5\xa1taba 4. pehotnega korpusa.'